Врз основа на член 6 став (1) ал.1 и 4 од Правилникот за начинот на организирање на културна манифестација „Денови на кочанскиот ориз“ во општина Кочани бр.09-2249/1 од 15.12.2017 година донесен од Советот на Општина Кочани („Службен гласник на Општина Кочани“ бр.13/2017) и чл. 5 ст.1 ал.1 и ал.5 од Одлуката за отпочнување на активности за организирање на културната манифестација „Денови на кочанскиот ориз“ во општина Кочани за 2021 година и за формирање на организационен одбор бр.08-1937/1 од 05.08.2021 година и согласно Одлуката за отпочнување и спроведување на постапка за избор на најуспешен земјоделец (производител на ори на општина Кочани во рамки на манифестацијата „Денови на кочанскиот ориз – 2021 година донесена од Градоначалникот на Општина Кочани под бр.08-1937/2 од 13.09.2021 година, во согласност со Програмата за култура на Општина Кочани за 2021 година бр.09-2656/1 од 16.12.2020 година („Службен гласник на Општина Кочани“ бр.15/2020), Организациониот одбор во соработка со Одделението за јавни дејности на ден 13.09.2021 година објавува јавен

**ОГЛАС**

**за избор на најуспешен земјоделец (производител на ориз) на општина Кочани**

1. Право на учество во постапката за доделување на награда за избор на најуспешен земјоделец на општина Кочани, имаат физички лица кои се:
* **жители на општина Кочани** - се докажува со поднесување на копија од лична карта, (*овој услов не носи бодови, но е задолжителен услов за пријавениот кандидат и е елиминаторен услов*),

и

* **регистрирани земјоделски производители** во Единствениот регистар на земјоделски стопанства при Министерството за земјоделство, шумарство и водостопанство - се докажува со поднесување на **доказ** (**решение/потврда) за упис на производни капацитети** (во фотокопија или оригинал) **од Единствен регистар на земјоделски стопанства** (ЕРЗС) при Министерството за земјоделство, шумарство и водостопанство Подрачна единица Кочани или со вршење увид во регистарот (*овој услов не носи бодови, но е задолжителен услов за пријавениот кандидат и е елиминаторен услов*).
* **Право на учество** во постапката за доделување на награда за избор на најуспешен земјоделец на општина Кочани **немаат** лицата на кои претходно им била доделена таква награда за најдобар/ најуспешен земјоделец на општина Кочани во последните 5/пет/ години наназад.
1. Физичките лица кои се жители на општина Кочани и се регистрирани земјоделски производители во ЕРЗС (Единствен регистар на земјоделски стопанства) при Министерството за земјоделство, шумарство и водостопанство,треба да ги исполнуваат следните задолжителни **критериуми:**

|  |  |  |  |
| --- | --- | --- | --- |
| Ред.бр. | Задолжителни критериум | Докази/ документи со кои се докажува, дека подносителот на пријавата ги исполнува утврдените критериуми | Посебни услови и предмет на бодување |
| 2.1 | Количина на предадена арпа -ориз во килограми на годишно ниво откупени од регистрирани откупувачи во периодот од 30.08.2020 година до 30.08.2021 год.  | Се докажува со поднесување на **Потврда** (во копија или оригинал) **издадена од регистриран откупувач** **на територијата на РМ** која содржи податоци за откупувачот, за лицето кое извршило предавање на земјоделски производи, и податоци за вид и количина на предадените земјоделски производи: **арпа-ориз.** | Овој критериум се бодува со **35 бодови** |
| 2.2 | Млад полнолетен земјоделец  | Се докажува со поднесување на копија од **лична карта** | Овој критериум се бодува со **20 бодови** |
| 2.3 | Поседување и/или располагање со имот-земјоделско земјиште | Се докажува со **поднесување на доказ (решение/потврда за упис на производни капацитети од Единствен регистар на земјоделски стопанства** (ЕРЗС) при Министерството за земјоделство, шумарство и водостопанство Подрачна единица Кочани - доказот се поднесува во фотокопија или оригинал | Овој критериум се бодува со **10 бодови** |
| 2.4 | Значајни остварувања и постигнувања во областа на земјоделството во Република Македонија и на меѓународно ниво | Се докажува со доставување на**фотокопија од доделената потврда/ сертификат** | Овој критериум се бодува со **10 бодови****од кои за****1 место-10 бода****2 место- 6 бода****3 место- 3 бода** |
| 2.5 | Остварени приходи на подносителот на пријавата за 2020 година | Се докажува со поднесување на **Уверение за остварени приходи** за 2020 год. издадено од Управа за јавни приходи- *во оригинал или копија* | Овој критериум се бодува со **25 бодови** |

2.7. Вкупениот број на бодови за сите критериуми изнесува **100 бода.**

2.8. **За најуспешен земјоделец на општина Кочани ќе се избере оној земјоделец кој освои најмногу бодови до 100 бода или вкупно 100 бода**.

1. **Огласот за избор на најуспешен земјоделец на општина Кочани** е објавен на веб страната на Општина Кочани <https://kocani.gov.mk/> и на Огласна табла на Општина Кочани и **трае до 23.09.2021 година до 12:00 часот, сметано од денот на објавување.**

**Секоја пријава која е поднесена подоцна од утврденот рок, ќе се смета за задоцнета и нема да се разгледува.**

1. Наградата за избор на најуспешен земјоделец на општина Кочани е парична и изнесува 60.000,00 денари, истата ја доделува Градоначалникот на Општина Кочани на предлог на организациониот одбор согласно изготвена ранг листа од стручна комисија.

ОПШТИНА КОЧАНИ

Одделение за јавни дејности Организационен одбор

Раководител Претседател

Голубинка Георгиева Аспарух Михаилов

Арх.Бр.08-1937/3

Дата: 16.09.2021 година

Кочани